Vi gør en forskel
**Forenede Service har gennem årtier medvirket engageret til at løfte integrationsindsatsen i landet og samtidig styrket mangfoldigheden i virksomheden ved at have mange nydanskere ansat

13. marts 1997.**
Dén dag stod den dengang 22-årige vestafrikaner Christiane Ayorkor Yebov af flyet i Danmark for at starte et nyt kapitel i sit liv. Og med kun få danske ord i bagagen startede hun allerede i oktober samme år med at arbejde for Forenede Service i den jyske hovedstad Aarhus. Nu 17 år efter arbejder hun fortsat for virksom- heden og forklarer på flydende dansk krydret med lidt Aarhusiansk accent og afrikansk charme, at hun er faldet godt til i landet og nyder sit arbejde.
”Jeg er blevet forelsket i Danmark, og jeg er glad for at tage på arbejde hver dag. Jeg fik en rigtig god oplæring i Forenede Service, og jeg er med årene blevet vist stor tillid af virksomheden,” forklarer Christiane Ayorkor Yebov, der blandt andet har sin daglige gang hos SKAT i Højbjerg lidt uden for Aarhus, hvor hun gør rent hver dag.
”Jeg kan blandt andet godt lide den fleksibilitet der er i jobbet og den familiefølelse, der præger virksomheden,” siger rengøringsassistenten, der også har gennemført en designuddannelse i Danmark. Og ved siden af rengøringsjobbet i Forenede Service sprang hun endda for to år siden ud som ejer af sit eget firma, der sælger tøj.

**Frihed under ansvar**

52-årige Renzo Larentis der har italienske rødder flyttede til Danmark i 1984. Siden han blev ansat som tilsynsførende i Forenede Service i 1997 har han avanceret først til serviceleder i virksomheden og senere til driftsleder. I dag fungerer han som driftschef i Region 6000.

”Vi har en flad organisationsstruktur, som blandt andet betyder, at vi opfatter hinanden som kolleger uanset titler. Vi har stor tillid til hinanden kollegerne imellem og arbejder rigtig godt sammen i det daglige,” forklarer Renzo Larentis.

”Det er frihed under ansvar. Og vi gør sammen en forskel for kunderne,” siger driftschefen, der i regionen blandt andet varetager den løbende kontakt til kunder som Dansk Supermarked, Skanderborg Kommune og SKAT.

**Skøn og mangfoldig**

Administrerende direktør Steen Gede vurderer, at over halvdelen af Forenede Service’s cirka 3.400 medarbejdere i dag er nydanskere. Og det glæder direktøren og gavner virksomheden:

”Vi har i årtier haft fornøjelsen af i stor stil at have nydanskere ansat i Forenede Service. Det medvirker blandt andet til, at vi har en skøn, mangfoldig og rummelig virksomhed. Og vi har for eksempel aldrig skelet til medarbejdernes religiøse eller nationale baggrund. Det vigtigste er, at vi kan stole på vores medarbejdere, og at det arbejde som de udfører, er af den ønskede kvalitet og standard,” forklarer Steen Gede.

**Tag godt imod udlændinge**

For Christiane Ayorkor Yebov har de første 17 år med Forenede’s karakteristiske logo på arbejdstøjet været god, og hun er taknemmelig for, at det netop er denne virksomhed, som hun har arbejdet for:

”Hvis man tror på sig selv, arbejder hårdt, tør tage nogle chancer og lærer sig at tale dansk er der som udlænding i Danmark mange muligheder, der åbner sig. Og jeg har været glad for, at det var Forenede Service, som jeg kom til - og jeg håber, at virksomheden også fremover tager lige så godt imod andre udlændinge,” siger hun.

*Billedtekster:*

***Erfaren rengøringsassistent****Mange medarbejdere i Forenede Service bliver i virksomheden i årevis. For Christiane Ayorkor Yebov er det foreløbig blevet til 17 års ansættelse i Forenede Service. Foto: Jannik Preisler****De bliver glade, når jeg kommer****SKAT i Højbjerg ved Aarhus er et af de faste steder, hvor Christiane Ayorkor Yebov gør rent:
“Jeg holder meget af at være fast på SKAT. De betragter mig vist nærmest som en kollega, og de er altid glade for at se mig, når jeg kommer.” Foto: Jannik Preisler

Faktaboks:***Forenede Service**Forenede Service Forenede Service blev stiftet i 1959 og er i dag landets næststørste Facility Service-virksomhed. Siden 1995 baseret i Søborg. Virksomheden beskæftiger cirka 3.400 medarbejdere og tilbyder en bred vifte af serviceydelser – blandt andet rengøring, kantinedrift, ejendomsservice, plante- og arealpleje. I modsætning til andre større rengøringsselskaber i branchen er Forenede Service familieejet og dansk baseret.